Cɔrɔninw, n’olu ye kɔnɔw ye minnu bɛ sɛnɛkɛlaw lasɔnmi sɔmiɲɛ baaraw surunyali la, olu benna k’u ɲaw da jirisunbaw bolow la dugu kɔnɔ.
Togodala demisɛnw, kamalenw ni npogotigiw, minnu nana tilemakɛ la dugubaw kɔnɔ, olu ye labɛn daminɛ ka segin so sɔmiɲɛ baaraw kama : nɔgɔcɛ,forosɛnɛtaw ɲagasaw cɛli ani sinsanw jɔli baganw ye.
O ye bangebaw ka jɔrɔ waati ye. Bɛɛ bɛ ɲininkali kɛ a yɛrɛ kɔnɔ n’a sɔrɔla a den bɛ na sɔmiɲɛ kɛ so ɲinɛ. Telefɔni ci caya n’a ta bɛɛ denw ni bangebaw cɛ, o ɲininkali jaabi bɛ to waati bolo k’a lajɛ n’u bɛ na, walima n’u tɛ na.
Tuma ni tuma, mɔbiliw tɛmɛntɔ, ka bɔ dugu dɔ la ka taa dɔ la, olu bɛ demisɛnkulu dɔw jigin. O yɔrɔ bɛɛ, mobile bɛ lakoori dugumɔgɔw fɛ, bangebaw. Folikan bɛ caya I n’a fɔ bɛɛ bɛ ka dɔnkili da ɲɔgɔn fɛ. O waati kelen na, bangebaa bɛɛ bɛ fɛ k’a dɔn n’u denkɛw walima n’u denmusow nana. Minnu denw nana, olu bɛ nisɔndiya, minnu taw ma na, olu tɛ nisɔndiya kosɛbɛ, nka u jigila tɛ tigɛ bawo, u b’a dɔn ko don nataw la, mobili wɛrɛw bɛ na. Ni waati dɔ sera, bangebaw jigi tɛ da denmisɛn nabaliw kan tugun, wa u bɛ sɔmiɲɛ bɛɛ kɛ o kuma na.
An k’a jija an ka kɛ sotaabaw la walasa ka taa an bangebaw lanisɔndiya.
Sɔmiɲɛ surunyana
Cɔrɔninw, n’olu ye kɔnɔw ye minnu bɛ sɛnɛkɛlaw lasɔnmi sɔmiɲɛ baaraw surunyali la, olu benna k’u ɲaw da jirisunbaw bolow la dugu kɔnɔ.
bam_Latn bam_Latn bam_Latn bam_Latn bam_Latn dyu_Latn bam_Latn